Puebla (Bundesstoot)

Da mexikanische Bundesstoot Puebla liegd glei estli vo de Zwillingsvulkane Popocatépetl und Iztaccíhuatl. Ea grenzd: im Sidn on Guerrero und Oaxaca, im Ostn und Noadn on Veracruz und im Westn on Hidalgo, Tlaxcala, México und Morelos. Ea hod a Fläch vo 34.306 km² und 5.779.829 Eihwohna. De Haptstod is Heroica Puebla de Zaragoza (aa kuaz: Puebla).

Puebla gliedad se in 217 Municipios. De gressdn Städ san: Heroica Puebla de Zaragoza, Tehuacán, Cholula de Rivadavia, Atlixco, Amozoc de Mota, San Martín Texmelucan de Labastida, Teziutlán, Huauchinango und San Bernardino Tlaxcalancingo.

Im Bundesstoot Puebla bfindd se de große Pyramide vo Cholula (Tlachihualtepetl), wejche nochm Volumen von 4,45 Mio. Kubikmeta  de gressde Pyramide vo da Wejd is (Grundfläch 425 moi 425 m, Häh 66 m).

 Im Netz 

 Homepage des Bundesstaates (spanisch)